杜牧之诗酒扬州梦・赚煞尾
作者：乔吉
朝代：元

paragraphs: 比及客散锦堂中，准备人约黄昏后。
他不比寻常间墙花路柳。
这公事怎肯甘心便索休，强风情酒病花愁。
(牛僧孺云)无甚管待，承学士屈高就下也。
(正末唱)这的是钓诗钩。
我醉则醉常在心头，扫愁帚争如奉箕帚。
(牛僧孺云)牧之，一番相见一番老也。
(正末唱)遮莫你鬓角边霜华渐稠，衫袖上酒痕依旧，我正是风流到老也风流。
(下)。